ANEXA NR. 1 LA HCL NR.
Comisia de analiză numită în baza Legii nr.15/2003 privind sprijinul acordat tinerilor
pentru construirea unei locuinţe proprietate personal are următoarele competențe și atribuții:

Art. 1. În conformitate cu art. 1 alin. (3) din Normele metodologice de aplicare a Legii nr.
15/2003, republicată privind sprijinul acordat tinerilor pentru construirea unei locuinţe
proprietate personala, ,,în termen de 60 de zile de la data constituirii, comisia prevazută la alin.
(1) identifică și inventariază terenurile din domeniul privat al unității administrativ-teritoriale,
situate în intravilanul localităților, care sunt disponibile și libere de sarcini”.
Art. 2. Comisia analizează de asemenea anual, după efectuarea inventarierii anuale a domeniului
privat al Comunei Tudor Vladimirescu, lista terenurilor disponibile şi propune alocarea unor suprafeţe aflate în intravilanul oraşului în vederea actualizării situaţiei terenurilor disponibile pentru aplicarea dispoziţiilor Legii nr. 15/2003 (inventarul terenurilor disponibile se analizează și se validează prin hotărâre a consiliului local).
Art.3. Verifică documentaţia tehnică pusă la dispoziţie de Serviciul Urbanism şi face propuneri
Consiliului Local, pentru realizarea parcelării terenurilor în vederea constituirii de noi loturi cu
destinaţia de “Loc de casă”.
Art. 4. Analizează schiţele cadastrale şi înscrisurile din cărţile funciare pentru suprafeţele de
teren care pot face obiectul atribuirilor şi propune Consiliului Local actualizarea şi completarea
Listei parcelelor disponibile cu:
- noile parcele pentru care s-a reglementat situaţia juridică şi s-au stabilit condiţiile în
care se poate construi locuinţa;
- parcelele care sunt libere de sarcini ca urmare a retragerii atribuirii de la beneficiarii
Legii 15/2003 care nu au respectat obligaţiile contractuale privind începerea şi/sau finalizarea
locuinţei;
- parcelele care prin lucrările efectuate în zonă îndeplinesc condiţiile de urbanism privind
constucţia de locuinţe.
Art. 5. Stabileşte data la care se întrunesc toti membrii în vederea analizării:
- documentaţiilor pentru noile parcelări şi includerea în lista terenurilor disponibile, ale
acelor parcele menţionate la articolul anterior;
- solicitărilor privind atribuirea de parcele;
- respectării de către beneficiari a obligaţiilor contractuale.
Art. 6. Analizează solicitările depuse la Primăria Comunei Tudor Vladimirescu în vederea formulării propunerii de admitere sau respingere. Pentru fiecare şedinţă se va întocmi Proces-verbal în care se vor menţiona:
- dezbaterile ce au avut loc;
- sesizările şi documentele ce au fost analizate;
- concluziile, votul, propunerile membrilor comisiei;
- validarea ordinii de înregistrare a solicitărilor;
- lista cererilor eligibile;
- lista cererilor declarate neeligibile;
- propunerile de completare a situaţiei terenurilor disponibile cu noi locaţii identificate ca
urmare a analizării inventarului comunei Tudor Vladimirescu, respectiv de completare a listei
parcelelor disponibile cu loturile nou create sau renunţate.
Art. 7. Analizează sesizările beneficiarilor de parcele privind condițiile și factorii care blochează
posibilitatea realizării investițiilor și propune soluții pentru rezolvarea situațiilor create
(suspendarea contractelor până la rezolvarea situațiilor, atribuirea altor parcele, etc).
Art. 8. Analizează corespondența avută de comodant și comodatar cu privire la modul de
execuție și respectarea obligațiilor însușite prin Contractul de comodat.
 Participă la verificarea și identificarea soluțiilor care trebuiesc însușite și respectate de
părți pentru continuarea Contractelor de comodat. Propune Consiliului Local rezilierea Contractului sau măsurile de administrare caretrebuiesc însușite și respectate de părți pentru continuarea contractului, cum ar fi:
- somarea pentru respectarea obligațiilor și dispunerea de sancțiuni ;
- abrogarea/revocarea, după caz, prin Hotărâre de Consiliu Local a dreptului de folosință
al terenului, rezilierea contractului de comodat/încheierea contractului de vânzare-cumpărare.
Art. 9. Prezentelor atribuții li se pot aduce completări printr-un regulament pentru repartizarea
suprafeţelor de teren disponibile și libere de sarcini, în vederea construirii de locuinţe proprietate
personală de către tineri , conform prevederilor Legii 15/2003, precum și a vânzării acestora.

